
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	15 iunie 2009

	Nr.
	27/337


R A P O R T

asupra proiectului de Lege pentru aprobarea Ordonanţei de urgenţă a Guvernului nr.31/2009 privind unele măsuri în domeniul salarizării personalului din sectorul bugetar
În conformitate cu prevederile art.95 şi 115 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. PLx 261 din 11 mai 2009, cu dezbaterea pe fond în procedură de urgenţă, a proiectului de Lege pentru aprobarea Ordonanţei de urgenţă a Guvernului nr.31/2009 privind unele măsuri în domeniul salarizării personalului din sectorul bugetar.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.268/01.04.2009)

· avizul favorabil al Consiliului Economic şi Social (nr.618/07.04.2009)
· avizul favorabil al Comisiei pentru învăţământ, ştiinţă, tineret şi sport (nr.29/222/20.05.2009)

· avizul favorabil al Comisiei pentru buget, finanţe şi bănci (nr.22/298/20.05.2009)

· avizul favorabil al Comisiei juridice, de disciplină şi imunităţi (nr.31/515/25.05.2009).

Proiectul de lege are ca obiect de reglementare prelungirea perioadei de aplicare a actelor normative care au reglementat salarizarea şi încadrarea categoriilor de personal bugetar în anul 2008 şi pentru luna aprilie 2009, având în vedere faptul că aceste acte normative sunt aplicabile doar până la data de 31 martie 2009, în conformitate cu prevederile Ordonanţei de urgenţă a Guvernului nr.1/2009 privind unele măsuri în domeniul salarizării personalului din sectorul bugetar, aprobată cu modificări prin Legea nr.145/2009.
Comisia propune Plenului Camerei Deputaţilor aprobarea proiectului de lege în forma prezentată pentru evitarea apariţiei unui vid legislativ care ar afecta personalul din sectorul bugetar.
Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

La dezbaterile care au avut loc în şedinţa comisiei din 10 iunie 2009 au participat, în conformitate cu prevederile art.55 din Regulamentul Camerei Deputaţilor:

· d-l Marius Lazăr – Secretar de Stat, Ministerul Muncii, Familiei şi Protecţiei Sociale
· d-na Maria Torceanu – consilier, Ministerul Finanţelor Publice.
La lucrările comisiei au fost prezenţi 18 deputaţi, din totalul de 19 membri ai comisiei.

Raportul comisiei a fost adoptat cu unanimitate de voturi.
Proiectul de lege a fost adoptat de Senat în şedinţa din 6 mai 2009.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor.

PREŞEDINTE,




SECRETAR,


Victor Paul DOBRE



KEREKES Karoly

Şef serviciu, 

Consilier parlamentar Elena MESAROŞ

